Voi-dritteliä kuusesta
Voi-dritteliä kuusesta on kauppias Joh. Puustisen meijerin kanssa yhteydessä olevassa tehtaassa Iisalmessa ruvettu valmistamaan. Monet voi-astioissa olevat ovat hyljeksineet tämmöisiä voiastioita ja viimeisessä Hankoniemen voinäyttelyssäkin sai tässä dritteli-kysymyksessä Suomen kuusi vastustusta monelta taholta. Mutta kauppias Puustisen kuusisissa dritteleissä on voi purjehtinut Englantiin aivan yhtä onnellisesti ja hyvässä tilassa kuin ulkomaalaisissa pyökkisissäkin. Eivätkä nämä kuusiset drittelit ollenkaan vaikuta voin hintaan. Niin että kuusisiakin dritteliä voi aivan täydellä menestyksellä käyttää, kun ne ovat vaan puhtaasti tehtyjä.

Ja kuusiset drittelit ovat niin paljon huokeampia, että luulisi rahallisen hyödynkin kehoittavan niitä valmistamaan ja käyttämään. Pyökkiset drittelit maksavat täällä neljättä markkaa, kauppias Puustinen myy kuusisiaan 2 mk. 50 pennillä. Kymmenkunta miestä on hänen tehtaalla tekemässä näitä drittelejä, joita hän suuren joukon itse tarvitsee ja joille ostajiakin on siellä kylliksi.

[Lähde: Savo 17.6.1890 sivut 2 - 3]

Anonyymi
Asiatekstit
Savo (sanomalehti)
1890